C 81/78
DA
Den Europæiske Unions Tidende
18.2.2022
Torsdag den 24. juni 2021
passerellebestemmelserne; bemærker, at ingen forslag modtog mere end fire begrundede udtalelser; minder om, at traktaterne fastsætter en rolle for interparlamentarisk samarbejde og giver de nationale parlamenter ansvar for at kontrollere lovgivningsmæssige og ikkelovgivningsmæssige initiativer; glæder sig over de nationale parlamenters aktive deltagelse i den lovgivningsmæssige dialog med EU-institutionerne gennem andre midler end mekanismen for kontrol med overholdelsen af nærhedsprincippet; minder om, at proceduren med et »orange kort« aldrig er blevet aktiveret, og det »gule kort« kun har været aktiveret tre gange ud af i alt 439 begrundede udtalelser og 5 513 udtalelser i perioden 2007-2019; bemærker, at gennemførelsen af retten for de nationale parlamenter til at føre kontrol med overholdelsen af nærhedsprincippet, på grundlag af det såkaldte system for tidlig varsling (varslingssystemet), delvis har forbedret forbindelserne mellem EU-institutionerne og de nationale parlamenter; fremhæver Kommissionens tilsagn om i fremtiden at give samlede svar, når mindst fire parlamenter har afgivet begrundede udtalelser, og om at udvise fleksibilitet med hensyn til den traktatbaserede frist på otte uger, inden for hvilken de nationale parlamenter skal afgive deres begrundede udtalelser, ved at tage hensyn til fælles ferieperioder; mener, at konferencen om Europas fremtid vil være en glimrende mulighed for, at borgerne kan kommunikere om de reelle virkninger af lovgivningen på nationalt plan og komme med forslag til, hvordan man opnår målene om bedre lovgivning, herunder til at revurdere processen for nærhedsprincippet; minder om, at gennemsigtighed og aktindsigt er afgørende for lovgivningsprocessen og også berettiger inddragelsen af nationale og regionale parlamenter, samtidig med at de giver større legitimitet og tillid til Den Europæiske Unions demokratiske lovgivningsproces; glæder sig i denne forbindelse over de fremskridt, som Parlamentet har gjort med hensyn til at offentliggøre dokumenterne i flere kolonner som følge af De Capitani-dommen;
14. bemærker, at 26 ud af 41 nationale parlamenter i 2016 afgav begrundede udtalelser, hvis antal faldt til 19 i 2017 og 14 i 2018; understreger, at dette fald går hånd i hånd med det generelle fald i begrundede udtalelser;
15. understreger, at tendensen i antallet af udtalelser og begrundede udtalelser i perioden 2007-2019 viser, at de nationale parlamenter i stigende grad ønsker mere politisk dialog og en større inddragelse i drøftelserne om EU-politikker, og derfor bruger mindre tid på analyser af EU-lovforslag;
16.
anerkender, at 2019 var det første år efter indførelsen af mekanismen for kontrol med overholdelsen af nærhedsprincippet, hvor de nationale parlamenter ikke afgav begrundede udtalelser, hvilket var et resultat af et drastisk fald i Kommissionens lovgivningsaktiviteter i overgangsåret mellem to Kommissioner;
17. minder om, at Kommissionen er forpligtet til så bredt som muligt at høre interessenter forud for ethvert lovforslag under hensyntagen til den regionale og lokale dimension af den påtænkte foranstaltning;
18.
minder om, at anvendelsen af »tænk småt først«-princippet, som indgår i »Small Business Act«, er et væsentligt element i proportionalitetstesten forud for ethvert lovforslag og bør sigte mod at sikre, at SMV'erne høres, og at deres interesser indarbejdes så tidligt som muligt for at skabe et gunstigt erhvervsklima for udvikling af SMV'er, som er rygraden i vores europæiske økonomi;
19. beklager den praksis, hvor »effektiviteten af institutionens beslutningsproces« rutinemæssigt påberåbes for at nægte adgang til lovgivningsmæssige forberedende dokumenter, hvorved det risikeres, at undtagelser til aktindsigt bliver reglen;
20. glæder sig over indgåelsen af den interinstitutionelle aftale om et obligatorisk åbenhedsregister for EU-institu­ tionerne, herunder Rådet;
21. fremhæver, at forudgående konsekvensanalyser sammen med høring af interessenter er vigtige redskaber til at træffe velinformerede beslutninger og er et vigtigt redskab til at sikre, at nærhedsprincippet og proportionalitetsprincippet overholdes, og til at fremme ansvarlighed og effektivitet; understreger behovet for at fremme og tilskynde til regelmæssig dialog og behørig og gennemsigtig høring af alle relevante interessenter; glæder sig over anvendelsen af værktøjer til bedre lovgivning og samarbejdet med forskellige relevante eksperter på EU-plan i forbindelse med udarbejdelsen af konsekvensanalyser; understreger behovet for at forenkle disse værktøjer og gøre dem lettere at forstå og anvende for interessenterne; understreger, at der er et presserende behov for at forbedre konsekvensanalyserne generelt, når det gælder nærhedsprincippet og proportionalitetsprincippet; understreger, at der i forbindelse med alle konsekvensanalyser, evalueringer og kvalitetskontroller bør indeholde en analyse af nærhedsprincippet og proportionalitetsprincippet; glæder sig over anvendelsen af instrumenter såsom programmet for målrettet og effektiv regulering (Refit) og Udvalget for